લેખની શરૂઆતમાં સાચુકલી બજારનું ઉદાહરણ આપ્યું એમ ઇન્ટરનેટ પર તમે જ્યાં જાવ ત્યાં આવા ૩૦૦૦ ‘માણસો’નું ટોળું તમારી પર નજર રાખતું રહે એવું તમે ઇચ્છતા ન હો, તો તમારે જે તે બ્રાઉઝરના ઇન્કોગ્નિટો મોડ કે ખાસ પ્રાઇવસીને ધ્યાનમાં રાખીને બનાવવામાં આવેલાં બ્રાઉઝરનો ઉપયોગ કરવો પડે. અત્યારે આપણે ભલે પ્રાઇવસીને ખાસ મહત્ત્વ આપ્યા વિના, ઇન્ટરનેટનો મનફાવે તે રીતે ઉપયોગ કરી લેતા હોઈએ, થોડા સમયમાં જ્યારે ઓનલાઇન ટ્રેકિંગ અને તેની અસરો હદ વટાવવા લાગશે ત્યારે આપણે શક્ય એટલા પ્રાઇવેટ બ્રાઉઝિંગ તરફ વળવું જ પડશે.